jkorsvik/nowiki_second_scrape_merged huggingface dataset:
Hürth

Hürth er en by i Tyskland i delstaten Nordrhein-Westfalen med rundt 55 000 innbyggere og en av forstedene til Köln. Byen ligger i kreisen Rhein-Erft-Kreis.


== Geografi ==
Hürth ligger omtrent 9 km sørvest for Köln på nordøstsiden av naturreservatet Kottenforst-Ville.
Byen består av tretten tidligere selvstendige landsbyer, og er inndelt i flere sentrum over et relativt stort område mellom innsjøer og små skogområder. 


== Historie ==
1. april 1930 ble landsbyene Hürth (med Alstädten og Knapsack), Berrenrath, Fischenich, Gleuel (med Sielsdorf og Burbach), Hermülheim og Kendenich (med Kalscheuren) slått sammen til kommunen Hürth. Etter at Köln i noen år hadde prøvd å innlemme Efferen til byen, ble Efferen, i tillegg til Stotzheim, i stedet en del av Hürth i 1933. Dette gjorde Hürth til den største landlige kommunen i Tyskland frem til 1978, da Hürth ble en forstad til Köln. 


== Bilder ==

		
		
		


== Eksterne lenker ==
Offisielt nettsted 
(en) Hürth – kategori av bilder, video eller lyd på Commons 
(en) Hürth – galleri av bilder, video eller lyd på Commons
Stenoplesictidae

Stenoplesictidae (også kalt stenoplesictider) er en utdødd familiegruppe med kattelignende rovpattedyr. Fossiler fra tidlig miocen er funnet i Wadi Moghra i Egypt. Disse rovpattedyrene lignet på sibetkatter.


== Fylogeni ==
Etter Wyss & Flynn, 1993, og Morales, Pickford, Salesa & Soria, 2000.Stenoplesictidae (†)
  |?-o Africanictis (†)
  |  |-- A. meini (†)
  |  `-- A. schmidtkittleri (†)
  |-- Palaeoprionodon (†)
  |-- Stenogale (†)
  |-- Mioprionodon pickfordi (†)
  |-- Pseudictis (†)
  `--o Stenoplesictis (†)
     |-- S. muhoronii (†)
     |-- S. cayluxi (†)
     `-- S. crocheti (†)


== Referanser ==


== Eksterne lenker ==
(en) Stenoplesictidae i Encyclopedia of Life 
(en) Stenoplesictidae i Global Biodiversity Information Facility 
(en) Kategori:Stenoplesictidae – bilder, video eller lyd på Wikimedia Commons 
Stenoplesictidae – detaljert informasjon på Wikispecies
Jonni Solsvik

Jonni Helge Solsvik (født 27. februar 1952) er en norsk politiker (H) som fra 1999 til 2019 var ordfører i Andøy kommune. Han har tidligere også vært varaordfører.
Han har vært leder i Vesterålen regionråd, Andøy kommunes omstillingsstyre og Vesterålen kulturutvalg, samt medlem av Nordland olje- og gassutvalg, Høyres kommunalutvalg, Høyres sjømatutvalg, Forsvarspolitisk utvalg (FPU), og landsstyremedlem for Høyre i KS. Han har også vært medlem av Høyres sentralstyre og Høyres programkomité for stortingsvalget 2005. Solsvik var Høyres 2. kandidat til Stortinget ved stortingsvalget 2009.
Solsvik ble i 2011 oppnevnt som medlem i Forsvarsdepartementets dekorasjonsråd.Solsvik er utdannet fra Befalsskolen for infanteriet og Politihøgskolen, og har vært lensmann i Andøy.


== Referanser ==


== Eksterne lenker ==
(en) Jonni Solsvik – kategori av bilder, video eller lyd på Commons 
Jonni Solsvik hos Nordland Høyre
Kurt Olsen

Kurt Lenhard Olsen (født 24. juni 1951) er en norsk lokalpolitiker (SV) som var ordfører i Lødingen kommune fra 2003 til 2007, og varaordfører i kommunen fra 2007 til 2011.
Olsen var medlem i RV, men da hans parti ikke stilte liste ved kommunevalget i Lødingen i 2003, stilte han på SVs liste og ble valgt til ordfører. Han var for øvrig kandidat på RVs fylkesvalgliste samme år.


== Referanser ==
Miacider

Miacider (Miacidae) var en gruppe rovpattedyrlignende dyr som utviklet seg fra miacoider (Miacoidea) i paleocen og eocen og ble til tidlige rovpattedyr for omkring 48 millioner år siden. Miacoidea er en  parafyletisk gruppe som oppsto for omkring 60 mya. Miacoidene, som hadde rovtannlignende jeksler, regnes som basale for rovpattedyrene (Carnivora).
Miacidene begynte å dele seg i to grener for omkring 42 millioner år siden; en gruppe med fullt tannsett (Miacidae) og en med redusert tannsett (Viverravidae). Gruppen med fullt tannsett utviklet seg senere til Caniformia (hundelignende rovpattedyr), mens gruppen med redusert tannsett utviklet seg til Feliformia (kattelignende rovpattedyr).
Miacidene lignet mårdyr i formen og hadde små kropper med korte lemmer og lange haler. Et særtrekk var at baklemmene typisk var lengre enn framlemmene. Flere av artene levde i trærne. Fossile funn viser at tannsett hos miacidene vare mindre utviklet enn hos moderne rovpattedyr. Kosten besto trolig av virvelløse dyr, øgler, fugler, små pattedyr og annet.


== Miacider ==
Eostictis (†)
Chailicyon (†)
Xinyuictis (†)
Ziphacodon (†)
Paramiacis (†)
Paroodectes (†)
Prodaphaemus (†)
Palaearctonyx meadi (†)
Vassacyon promicrodon (†)
Miocyon (†)
Miocyon major (†)
Miocyon scotti (†)
Miocyon magnus (†)
Uintacyon (†)
Uintacyon acutus (†)
Uintacyon asodes (†)
Uintacyon edax (†)
Uintacyon jugulans (†)
Uintacyon major (†)
Uintacyon massetericus (†)
Uintacyon rudis (†)
Uintacyon vorax (†)
Miacis (Mimocyon, Xinyuictis) (†)
Miacis australis (†)
Miacis deutschi (†)
Miacis exiguus (†)
Miacis hargeri (†)
Miacis hookwayi (†)
Miacis latidens (†)
Miacis medius (†)
Miacis petilus (†)
Miacis uintensis (†)
Miacis washakius (†)
Miacis winkleri (†)


== Viverravidae ==
Viverravidae (†)
  |--o Raphictis (†)
  |  `-- Raphictis gausion (†)
  |--o Didymictis (Didymictidae) (†)
  |  |-- Didymictis vanclevae (†)
  |  `-- Didymictis protenus (†)
  |?-o Bryanictis (Didymictidae) (†)
  |  |-- Bryanictis microlestes (Didymictis microlestes) (†)
  |  `-- Bryanictis paulus (†)
  |?-o Protictis (Didymictidae) (†)
  |  |-- Protictis paralus (†)
  |  |-- Protictis simpsoni (†)
  |  |-- Protictis minor (†)
  |  `--+-- Protictis haydenianus (Didymictis haydenianus, Didymictis primus) (†)
  |     `--+-- Protictis agastor (†)
  |        `-- Protictis dellensis (†)
  |?- Simpsonictis tenuis (Didymictis tenuis) (†)
  |-- Ictidopappus (†)
  |-- Pristinictis connata (†)
  `--o Viverravus (†)
     |-- Viverravus gracilis (†)
     |-- Viverravus minutus (†)
     `-- Viverravus sicarius (†)


== Eksterne lenker ==
(en) Miacider i Encyclopedia of Life 
(en) Miacider i Global Biodiversity Information Facility 
(en) Miacider hos Fossilworks 
(en) Kategori:Miacidae – bilder, video eller lyd på Wikimedia Commons 
Miacidae – detaljert informasjon på Wikispecies
Pentti Linnosvuo

Pentti Tapio Akseli Linnosvuo (født 17. mars 1933 i Vasa, død 13. juli 2010 i Helsingfors) er en tidligere finsk pistolskytter. Han er den siste som har vunnet olympisk gull i både 50 m pistol og 25 m silhuettpistol (den eneste som har klart det tidligere var Alfred Lane i 1912). Siden teknikken er svært forskjellig i de to øvelsene, er det få moderne toppskyttere som prøver å nå toppen i begge øvelser.


== Referanser ==


== Eksterne lenker ==
(en) Pentti Linnosvuo – Olympics.com 
(en) Pentti Linnosvuo – Olympic.org 
(en) Pentti Linnosvuo – Olympedia 
(en) Pentti Linnosvuo – Sports-Reference (OL-resultater – arkivert)
Santa Maria presso San Satiro

Santa Maria presso San Satiro er en kirke i Milano.


== Bygningen ==
Kirken ligger på stedet til et primitivt tilbedelsessted oppreist av erkebiskopen Anspertus i 879, dedisert til sankt Satyrus, bror til helgenene Ambrosius og Marcellina. Den nåværende kirken ble bygget fra 1472 til 1482 under oppdrag fra hertug Galeazzo Maria Sforza. Ifølge noen kilder, var arkitekten Bramante, som nylig hadde flyttet fra Marche. Imidlertid viser dokumenter som er funnet senere at Bramante bare spilte en mindre rolle. Mesteparten av arbeidet tilskrives Giovanni Antonio Amadeo, som tegnet fasaden. Man regner det derimot som sikkert
at perspektivet av sakristiet er malt av Bramante.

Kirken er treskipet med (hovedskip og to sideskip) og tønnehvelv. Krysset mellom hovedskip og tverrskip er overdekket med en halvkuleformet kuppel. 
På grunn av hovedveien ble koret redusert. Bramante malte et perspektiv som erstatning og skapte dermed et av de første eksemplene på  trompe l'oeil i kunsthistorien.


== Interiøret ==
Opprinnelig var interiøret dekorert med hvitt og gull. Veggene hadde fresker av Borgognone, men de er nå overført til Pinacoteca di Brera. Det gamle sacellum (relikvieskrin) i San Satiro var også dekket med cotto-dekorasjoner og smykket med et terrakotta-portrett av «Den døde Kristus», utført av Agostino de Fondulis. I sakristiet er det også flere terrakottabyster av samme kunstner, inspirert av Portinari-kapellet i Sant'Eustorgio eller av Colleoni-kapellet.
Klokketårnet er enda en del av den romanske bygningen som gikk forut for rekonstruksjonen i 1480-årene. Baptisteriet som ble  tilbygget kirken er også fra 1400-tallet.


== Eksterne lenker ==
(en) Santa Maria presso San Satiro (Milan) – kategori av bilder, video eller lyd på Commons 
Side om kirken
Bramante i Milano
Alfred Lane

Alfred Page Lane (født 26. september 1891 i New York City, død oktober 1965) var en amerikansk pistolskytter som konkurrerte under Sommer-OL 1912 i Stockholm og Sommer-OL 1920 i Antwerpen.
Han tok tre gullmedaljer i 1912; i 25 m silhuettpistol, 50 m pistol og lagskyting, 50 m militærpistol. I tillegg ble han nummer fire i lagskyting, 30 m militærpistol.
Fire år senere tok han ytterligere to gullmedaljer i lagskyting, 30 m militærpistol og lagskyting, 50 m militærpistol. Han tok dessuten bronse i 50 m pistol.


== OL-medaljer ==
1912  Stockholm –  Gull i skyting, 25 meter silhuettpistol
1912  Stockholm –  Gull i skyting, 50 meter pistol
1912  Stockholm –  Gull i skyting, 50 meter militærpistol lagskyting (USA)
1920  Antwerpen –  Gull i skyting, 30 meter militærpistol lagskyting (USA)
1920  Antwerpen –  Gull i skyting, 50 meter militærpistol lagskyting (USA)
1920  Antwerpen –  Bronse i skyting, 50 meter pistol


== Eksterne lenker ==
(en) Alfred Lane – Olympedia 
(en) Alfred Lane – Sports-Reference (OL-resultater – arkivert)
Erling Knudtzon

Erling Knudtzon (født 15. desember 1988) er en norsk fotballspiller som spiller for den norske klubben Molde Fotballklubb.


== Karriere ==
Han er født og oppvokst på Ullern, og spilte tidlig for Ullern IF. I yngre år markerte han seg som en rask angriper som hadde potensial for større oppgaver. Som 14-åring ble han derfor tatt med på treningene til klubbens A-lag, da i 3. divisjon. Allerede som 15-åring fikk han sin debut for seniorlaget. Sesongen 2004 brukte han på å venne seg til nivået, mens han i sesongene 2005 og 2006 viste at også dette nivået var for lavt for ham.
Sesongen 2006 spilte Ullern i samme avdeling som Lyn 2, og dette skulle være avgjørende for Knudtzons neste steg i karrieren. Vinteren 2007 trente Knudtzon jevnlig med Lyn, og i mars 2007 ble overgangen sluttført. Debuten kom i 2. serierunde, borte mot Fredrikstad FK, og han spilt i hver seriekamp resten av sesongen. Den første scoringen kom 28. mai 2007 mot Tromsø, og det ble nye scoringer i de to etterfølgende kampene mot Stabæk og Brann. 
Knudtzon signerte den 1. februar 2010 en 3-årskontrakt med Lillestrøm Sportsklubb.Knudtzon har signert for Molde Fotballklubb fra 2019-sesongen.


== Referanser ==


== Eksterne lenker ==
(en) Erling Knudtzon – kategori av bilder, video eller lyd på Commons 
(en) Erling Knudtzon – Transfermarkt 
(en) Erling Knudtzon – Soccerway 
(no) Erling Knudtzon – Norges Fotballforbund 
(en) Erling Knudtzon – FBref 
Profil på lynfotball.net
Profil på Moldefk.no
Herðubreið

Herðubreið er et platåfjell av vulkansk opprinnelse på det nordøstre Island. Vulkantypen er på engelsk kalt Tuya. Det ligger i Islands høyland i midten av ørkenen Óðáðahraun, og ikke så langt fra Askja. Ørkenområdet er et svært lavafelt som har sitt opphav fra utbruddet av Trölladyngja. Herðubreið var opprinnelig under Vatnajökull som var lagt større i den siste istiden.
Fjellet har veldig bratte og ustabile sider. Det ble besteget for første gang så sent som i 1908.
Foran fjellet ligger oasen Herðubreiðarlindir med en leirplass og velkjente turstier. Før i tiden hadde fredløse tilholdssted i området.


== Se også ==
Islands geografi


== Eksterne lenker ==
Bilder fra fjellet (en)
Jenter (film)

Jenter er en norsk dokumentarfilm fra 2007. Filmen skildrer miljøet blant tenåringsjenter på Ruseløkka skole i Oslo. Filmen gir et innblikk i hverdagen til en gruppe Oslo-jenter, og viser deres daglige problemer, diskusjoner og betroende samtaler.
Filmen vant to Amandapriser, i kategoriene «Beste dokumentar» og «Beste barne- og ungdomsfilm» under Filmfestivalen i Haugesund i august 2007.


== Handling ==
Iselin og Mahsa er begge studenter ved en ungdomsskole på Ruseløkka, og de anser seg selv som de aller tøffeste jentene ved skolen. De mener selv at de går i bresjen med alt som er populært, som tester ut gutter, festing og drikking før noen av de andre studentene. Men Mahsa og Iselin driver etter hvert lenger fra hverandre, og må forsøke å finne seg selv uten den andre venninnen å støtte seg til. Rebellen Mahsa sliter også med dårlige karakterer og skulker ofte fra skolen. Hun lar ofte sin irritasjon gå utover lærerne, eller kjæresten sin. 
Samtidig trekker Iselin seg mer inn i seg selv, og søker tilflukt hos kompisen Mo. I kretsen rundt Mahsa og Iselin er det andre unge kvinner som ofte er like rå og frampå, men også søkende og mer utilpasse på hver deres måte. Venninnene forteller hverandre de seksuelle hemmelighetene som andre har betrodd dem, hermer etter gutter som de mener ikke kan kysse, og setter i fellesskap opp en liste over hvordan de mener at drømmemannen burde være. Men Maria klarer ikke å snakke med gutter, uansett hvor alkohol-påvirket hun er. I mellomtiden har Pia problemer med den nye kjæresten sin.


== Eksterne lenker ==
(en) Jenter på Internet Movie Database 
(no) Jenter i Nasjonalbibliotekets filmografi 
(no) Jenter hos Filmfront 
(sv) Jenter i Svensk Filmdatabas 
(da) Jenter i Danmark Nationale Filminstitut 
(nl) Jenter på MovieMeter 
(en) Jenter på AllMovie 
(en) Jenter på Turner Classic Movies 
(en) Jenter på Rotten Tomatoes
Gary Anderson (skytter)

Gary Lee Anderson (født 8. oktober 1939) er en tidligere amerikansk skytter, som var den eneste som klarte å vinne olympisk gull to ganger i 300 m rifle, 3 stillinger før øvelsen ble tatt av OL-programmet. Han har også syv VM-titler.
Etter at den aktive karrieren var over, har Anderson fortsatt å jobbe med skyting. Han var konkurransesjef for skyting under Sommer-OL 1996 i Atlanta, og er nå Director of Civilian Marksmanship i US Civilian Marksmanship Program. Han er også en av visepresidentene i det internasjonale sportsskytterforbundet (ISSF).
I 70-årene var Anderson politiker i staten Nebraska.


== Eksterne lenker ==
(de) Gary Anderson – Munzinger Sportsarchiv 
(en) Gary Anderson – Olympics.com 
(en) Gary Anderson – Olympedia 
(en) Gary Anderson – Sports-Reference (OL-resultater – arkivert) 
(en) Gary Anderson – ISSF
Akkarvik

Akkarvik er ei lita bygd på sørsiden av Arnøya i Nord-Troms. Stedet har vært bebodd iallfall siden 1600-tallet, men funn på øya tyder på at den har vært bebodd i flere tusen år.
På slutten av 1950-åra var Akkarvik på sitt mest aktive. Det var nærmere 400 innbyggere der, og blant annet to butikker, bakeri, post, telefon og flere lokalbåtanløp daglig. Det var også et svært aktivt ungdomslag (Ungdomslaget Viljen) som bidro til kulturell aktivitet.
Fra midten av 60-tallet begynte fraflyttingen fra Utkant-Norge og så også fra Akkarvik, og i 1984 ble skolen lagt ned. 1.1.2022 var det registrert 9 personer bosatt i bygda (selv om de fleste av disse i praksis bor andre steder, som på Skjervøy), og i tillegg kommer et titalls personer som kun bor i Akkarvik i sommerhalvåret.


== Referanser ==


== Eksterne lenker ==
Hjemmeside
Ladbrokes Coral

Ladbrokes Coral Group plc er et britisk spillselskap grunnlagt i 1886. Selskapet eier over 2 200 tippekiosker i Storbritannia, Irland og Belgia, og har også en rekke nettsteder for oddsspill, poker, kasino, bingo og backgammon.
Ladbrokes ble notert på London-børsen i 1967.


== Eksterne lenker ==
Offisielt nettsted
Nymfekakadu

Nymfekakadu, tidligere kalt nymfeparakitt (Nymphicus hollandicus), er en liten papegøyefugl som er eneste art i slekten Nymphicus i kakadufamilien (Cacatuidae). Den stammer fra de tørre landskapene i Australia. Tidligere ble den feilaktig plassert i parakittfamilien (Psittacidae). 


== Navn ==
Fuglen ble første gang navngitt av en europeer i 1788. Johann Friedrich Gmelin kalte den for en «Kakadusittich» på tysk og gav den latinske navn Psittacus novae-hollandiae. Kort etter ble den  vitenskapelig beskrevet av legen og naturhistorikeren Robert Kerr i 1793 som Psittacus hollandicus. Fuglens tilordning til parakittene (Psittacidae) ble endret i 1832 av Johann Georg Wagler til sin egen genus, Nymphicus. Genusnavnet reflekterer den opplevelse av ynde som en av de første grupper av europeere hadde av å se fuglene i deres naturlige habitat. De reisende syntes at fuglene var så vakre at de oppkalte dem etter de greske myter nymfer. Speciesnavnet hollandicus viser til Ny-Holland, et historisk navn på Australia.


== Beskrivelse ==
Nymfekakadu finnes med flere typer fjærdrakter:

Viltfarget. Den vanlige grå, med noen hvite flekker på vingene, og gult hode med røde kinn.
Perlet. Den viltfargedes grå fjærdrakt er byttet ut med et gult og grått perlemønster, der gul dominerer.
Lutino. Hele kroppen (med hode) er gulhvit. Lutinoen har også røde kinn.
Flekket. Kan være grå og hvit, gulhvit og grå eller begge deler. Flekkene er individuelle og ingen er like.Når nymfekakaduen er unge har den et grått skjær over på hodefjærene og perlemønster på undersiden av stjertfjæren. Dersom disse avtegnene ikke forsvinner, kan det være en hunn. Hannenes fjærdrakt er vanligvis «renere» og sterkere i fargene.
Nymfekakaduen vil normalt bli 15–20 år gammel.


== Som burfugl ==
Arten kom til Europa rundt 1840. De første ungene ble avlet fram i Tyskland rundt 1850. Fuglen er blitt et populært kjæledyr, da den oppfattes som vennligsinnet og som lett å avle. Fuglen fôres vanligvis med såkalt parakittblanding og med pellets, vitamintilskudd, frukt og grønt.


== Referanser ==


== Litteratur ==
Cayley, Neville W. & Lindsey, Terence R. (2000) What Bird is That? A completetly revised and update edition of the classic Australian ornithological work., sid:4, ISBN 1-86515-130-0.
Larsson, Lars (2001) Birds of the World, cd-rom


== Eksterne lenker ==
(en) nymfekakadu i Encyclopedia of Life 
(en) nymfekakadu i Global Biodiversity Information Facility 
(no) nymfekakadu hos Artsdatabanken 
(sv) nymfekakadu hos Dyntaxa 
(en) nymfekakadu hos ITIS 
(en) nymfekakadu hos NCBI 
(en) Kategori:Nymphicus hollandicus – bilder, video eller lyd på Wikimedia Commons 
(en) Nymphicus hollandicus – galleri av bilder, video eller lyd på Wikimedia Commons 
Nymphicus hollandicus – detaljert informasjon på Wikispecies
Alto da Torre

Alto da Torre er det høyeste fjellet på fastlandet i Portugal. I dag måler fjellet 1993 meter over havet. Fjellet ligger i fjellkjeden Serra da Estrela, mellom Covilhä, Guarda og Viseu. Navnet betyr Tårnhøyden og tårnet som ligger på toppen, er sju meter høyt, slik at man når 2000 meter over havet når man regner med tårnet. 
Ponta do Pico på Asorene er høyeste fjell i Portugal.
Warkany syndrom

Warkany syndrom er navnet på to syndromer:

Warkany syndrom 1
Warkany syndrom 2Begge er oppkalt etter Joseph Warkany, en amerikansk genforsker og barnelege, som levde fra  1902 til 1992.
Concepción (vulkan)

Concepción er en av de høyeste vulkanene i Nicaragua, med en høyde på 1 610 moh. Sammen med en annen vulkan, Maderas, danner den øya Ometepe i Nicaraguasjøen sør i landet.
Siden 1883 har Concepción hatt minst 24 utbrudd, senest i 2005. Concepcións utbrudd kjennetegnes av hyppige, men moderate eksplosjoner. Aktive fumaroler finnes like nord for vulkanens toppkrater.


== Eksterne lenker ==
(en) Concepción volcano – kategori av bilder, video eller lyd på Commons 
Concepción hos Peakbagger
Nicaraguasjøen

Nicaraguasjøen, også kalt Cocibolca eller Mar Dulce, er Nicaraguas største innsjø, og fyller store deler av den sørvestre delen av Nicaragua. Utløpet er elva Río San Juan, som følger grensen mot Costa Rica til Det karibiske hav.
I sjøen ligger det har flere øyer, og på den største av disse, Ometepe, ligger vulkanen Volcán Concepción. Områdene langs østbredden består for det meste av tett jungel med få innbyggere. Langs vestbredden er det imidlertid tettbefolkede jordbruksområder.
Francisco Javier de Lizana y Beaumont

Don Francisco Javier de Lizana y Beaumont (født 12. juni 1749, død 6. mars 1815) var erkebiskop av Mexico fra 1802 til 1815 og visekonge av Ny-Spania fra den 19. juli 1809 til den 8. mai 1810.
Hlöðufell

Hlöðufell er et vulkansk platåfjell som ligger sørvest for Langjökull på Island. Hlöðufell ble dannet da lava strømmet ut gjennom isbreen Langjökull i tidsepoken pleistocen. På den tiden var isbreen langt større enn i dag.


== Se også ==
Vulkansk aktivitet på Island
Den romantiske veien

Den romantiske veien (tysk: Romantische Straße) er en betegnelse som reiselivet på 1950-tallet ga på en 366 km lang strekning i Sør-Tyskland i Bayern og Baden-Württemberg), mellom Würzburg og Füssen. Dette området blir av mange turister regnet for å være et typisk tysk landskap og kulturområde, slik som Rothenburg ob der Tauber. 
Det finnes en egen trasé for syklister; Radfernweg romantische Straße. Denne går innom de samme byene, men på enten egne sykkelveier eller på mindre og smalere sideveier.


== Ruten ==
Fra nord til sør:

Würzburg
Tauberbischofsheim
Lauda-Königshofen
Bad Mergentheim
Weikersheim
Röttingen
Creglingen
Rothenburg ob der Tauber
Schillingsfürst
Feuchtwangen
Dinkelsbühl
Wallerstein
Nördlingen
Harburg
Donauwörth
Augsburg
Friedberg
Kaufering
Landsberg am Lech
Hohenfurch
Schongau
Peiting
Rottenbuch
Wildsteig
Steingaden og Wieskirche
Halblech
Schwangau, Neuschwanstein og Hohenschwangau
Füssen


== Eksterne lenker ==
www.romanticroad.com
Offisielt nettsted 
(en) Romantische Straße – kategori av bilder, video eller lyd på Commons 
www.romantic-road-coach.de
Britisk Antarktis

Britisk Antarktis er et britisk oversjøisk territorium.
Området overlapper Argentinsk Antarktis og Chilensk Antarktis og omfattes av Antarktis-traktaten. Stater som har tiltrådt traktaten skal ikke gjøre noe for å hevde, støtte eller benekte territorielle krav i Antarktis, men slår også fast at statene ikke har oppgitt sine territoriale krav ved tiltredelse. Storbritannia har tiltrådt traktaten.


== Se også ==
Graham Land
Sør-Orknøyene
Sør-Shetlandsøyene


== Eksterne lenker ==
Nettside
(en) British Antarctic Territory – kategori av bilder, video eller lyd på Commons 
(en) British Antarctic Territory – galleri av bilder, video eller lyd på Commons
6. serierunde i 2. divisjon avdeling 3 2006

6. serierunde i 2. divisjon avdeling 3 2006 startet 20. mai og endte med Viking 2 – Askøy den 22. mai 2006.


== Resultater ==


== Eksterne lenker ==
2. divisjon avdeling 3 2006: Terminliste og resultater på altomfotball.no
Arnfinn Nergård

Arnfinn Nergård (født 4. april 1952) er en norsk lokalpolitiker (Sp) som har vært fylkesordfører i Hedmark og ordfører i Os i Hedmark. 
Nergård var ordfører i Os fra 1995 til 2007 (direktevalgt i 2003) og igjen fra 2011 til 2015. Han var fylkesordfører i Hedmark fra 2007 til 2011. Han var den første fylkesordføreren som representerte Senterpartiet i Hedmark.
Etter at Dag Rønning trakk seg som fylkesordfører i januar 2018, ble Nergård valgt og satt frem til Hedmark ble slått sammen med Oppland 1. januar 2020.


== Referanser ==


== Eksterne lenker ==
(no) Arnfinn Nergård hos Stortinget 
(no) Arnfinn Nergård hos Norsk senter for forskningsdata